আবু হেনা মুক্তি : খুলনা এখন ফের মৃত্যুপুরী। গত বুধবার রাতে অস্ত্রধারীদের গুলিতে নিহত হয়েছে আওয়ামী লীগ নেতা ও মুক্তিযোদ্ধা শাহাদাৎ হোসেন মোল্যা (৬৫)। গুলিবিদ্ধ হয়েছে ৫ জন। গুলিবিদ্ধ আহতরা হচ্ছে লিয়াকত আলী খান (৬৭) ও তার ছেলে মোস্তফা খান (৩৮) এবং আজম তালুদকার (২৬), রুবেল (৩৫) ও বুলবুল (৩০)। এরা খুলনা মেডিকেল কলেজ হাসপাতালে চিকিৎসাধীন রয়েছে। পুলিশ গুলিবদ্ধ আজম তালুকদারকে গ্রেফতার করেছে। এ নিয়ে গত কয়েকদিনের ব্যবধানে খুলনায় ৭টি লোমহর্ষক হত্যাকান্ড সংঘটিত হল।